قیبریس-دا دایمی باریش‌ین یارانماسی اوچون کئچیریلن موذاکیره پروسه‌سینده کی غیری-معین‌لیک داوام ائدیر.
روم ایجماسی‌نین لیدئری نیکوس آناستاسیادیس موذاکیره پروسه‌سینده شرط‌لر ایره‌لی سورور.
آناستاسیادیس سون اولا‌راق گوونلیک و ضمانت‌لرین ایلک پلاندا موذاکیره ائدیله‌رک حل ائدیلمه‌سیندن سونرا پروسه‌سین داوام ائده‌بیله‌جگینی سؤیله‌دی.
قوزیی قیبریس تورک جمهوریتی پرزیدنتی مصطفی آکینجی روم لیدئرین تورپاق مسئله‌سی و گوونلیک موضوع لاریندا اؤن شرط ایره‌لی سورمه‌سی‌نین حل پروسه‌سی‌نین اساسینی تشکیل ائدن "11 فوریه 2014 لیدئرلر اورتاق بیاننامه‌سی"نه تامامیله ضد اولدوغونو سؤیله‌دی.
قیبریس تورک طرفی‌نین بوتون طرف‌لرین تصدیقی ایله یئنی شرط ایره‌لی سورمه‌دن، ژانویه آییندا کئچیریلن سوئیس-ین ژنو شهرین‌دکی ایلک قیبریس کنفرانسیندا نظره آلینان متودولوژی چرچیوه‌سینده کنفرانسین نؤوبتی ایجلاسینا گئتمه‌یه حاضر اولدوغونو وورغولایان آکینجی روم لیدئری اؤن شرط‌سیز و حل یولونون دقت مرکزینده ساخلانیلدیغی دوشونجه ایله ماسا‌داکی یئرینی توتماغا دعوت ائتدی.
